
Eurosport și Max aduc noua competiție de atletism, Grand Slam Track, pe 5 și 6 aprilie. Medaliați olimpici, campioni mondiali și eroi naționali se vor confrunta în noua ligă de elită de atletism lansată de legenda olimpică Michael Johnson.
Eurosport transmite în direct cele mai importante momente din cele patru întâlniri (Slam-uri) ale sezonului, în timp ce fiecare eveniment din calendarul 2025 va fi disponibil în direct și la cerere pe Max.
Seria cuprinde patru „Slam-uri” în 2025, debutând în Kingston, iar apoi vizitând Miami, Philadelphia și Los Angeles. Noua ligă găzduiește 24 de curse în 12 grupe de probe pentru fiecare Slam - inclusiv Sprint, Distanță și Garduri. Fanii se pot bucura zilnic de câte două ore de transmisiune din cadrul fiecărei probe.
În total, 96 de sportivi, inclusiv 48 de atleți de Grand Slam („Raceri”), care au în palmares 34 de medalii numai de la Jocurile Olimpice Paris 2024, vor înfrunta cei 48 de sportivi „Challenger” în încercarea de a-și crește numărul de puncte. Printre sportivii de talie mondială care vor concura se numără Sydney McLaughlin-Levrone, Gabby Thomas, Cole Hocker, Yared Nuguse și Quincy Hall (SUA); Josh Kerr, Daryll Neita, Dina Asher-Smith, Matthew Hudson-Smith și Zharnel Hughes (Marea Britanie); Oblique Seville, Nickisha Pryce și Ackera Nugent (Jamaica) și multe alte superstaruri globale, precum japoneza Nozomi Tanaka și francezii Sasha Zhoya, Clément Ducos și Cyréna Samba-Mayela.

Scott Young, Group SVP Content, Production and Business Operations Warner Bros. Discovery Sports Europe, a spus: „Suntem deosebit de încântați de acest nou format. Atletismul rămâne regele sporturilor olimpice, atrăgând în mod constant cele mai mari audiențe prin curse captivante și performanțe atletice intense ale unora dintre cele mai mari nume din sport. Ambiția noastră de a continua să spunem poveștile acestor atleți între ciclurile olimpice este egalată de Michael Johnson și de Grand Slam Track. Abia așteptăm să lucrăm împreună pentru a oferi fanilor aceasta competițe pe platformele noastre.”


Michael Johnson, CEO & Commissioner Grand Slam Track, a spus: „Suntem încântați să ne asociem cu prietenii noștri de la Warner Bros. Discovery pentru a aduce Grand Slam Track fanilor din Europa și Asia. De la lansarea noastră, am avut parte de foarte mult sprijin din partea fanilor de pe aceste continente. Ne-am propus ca transmisiunile noastre să fie accesibile pentru fanii din întreaga lume și am vrut să ne asigurăm că sportivii noștri au o platformă pe care pot fi văzuți. Acest acord garantează că obiectivul nostru devine realitate și abia așteptăm să începem la Kingston, Jamaica.”


Calendarul complet Grand Slam Track 2025:

Kingston, Jamaica 
Ziua 1: Sâmbătă, 5 aprilie, 01:30 – Eurosport 1 & Max
Ziua 2: Duminică, 6 aprilie, 01:30 – Eurosport 2 & Max
Ziua 3: Duminică, 6 aprilie, 22:30 – Max

Miami, SUA:
3-4 mai 2025

Philadelphia, SUA:
30 mai - 1 iunie 2025

Los Angeles, SUA:
28-29 iunie 2025

